CELEX: 62010TN0060
Language: lt
Date: 2010-02-10 00:00:00
Title: Byla T-60/10: 2010 m. vasario 10 d. pareikštas ieškinys byloje Jackson International prieš VRDT — Royal Shakespeare (ROYAL SHAKESPEARE)

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/57
            
         2010 m. vasario 10 d. pareikštas ieškinys byloje Jackson International prieš VRDT — Royal Shakespeare (ROYAL SHAKESPEARE)
   
   (Byla T-60/10)
   2010/C 100/85
   Kalba, kuria surašytas ieškinys: anglų
   
      Šalys
   
   
      Ieškovė: Jackson International Trading Company Kurt D. Brühl Gesellschaft m.b.H. & Co. KG (Gracas, Austrija), atstovaujama advokatų S. Di Natale ir H. G. Zeiner,
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: The Royal Shakespeare Company (Stratfordas prie Eivono, Jungtinė Karalystė)
   
      Ieškovės reikalavimai
   
   
               —
            
            
               Panaikinti 2009 m. lapkričio 19 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 317/2009-1.
            
         
               —
            
            
               Priteisti iš atsakovės ir kitos procedūros Apeliacinėje taryboje šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „ROYAL SHAKESPEARE“ 32, 33 ir 42 klasių prekėms ir paslaugoms
   
      Bendrijos prekių ženklo savininkė: ieškovė
   
      Šalis, prašanti pripažinti Bendrijos prekių ženklo registraciją negaliojančia: kita procedūros Apeliacinėje taryboje šalis
   
      Prekių ženkli, kuriais remiasi šalis, prašanti pripažinti registraciją negaliojančia: žodinis Bendrijos prekių ženklas „RSC-ROYAL SHAKESPEARE COMPANY“ 41 klasės paslaugoms; Jungtinės Karalystės grafinis prekių ženklas „RSC ROYAL SHAKESPEARE COMPANY“ 41 klasės paslaugoms; neįregistruotas prekių ženklas „ROYAL SHAKESPEARE COMPANY“, naudojamas prekyboje Jungtinėje Karalystėje įvairioms paslaugoms.
   
      Anuliavimo skyriaus sprendimas: atmesti prašymą pripažinti registraciją negaliojančia
   
      Apeliacinės tarybos sprendimas: panaikinti Anuliavimo skyriaus sprendimą ir todėl pripažinti Bendrijos prekių ženklo, dėl kurio pateiktas prašymas, registraciją negaliojančia
   
      Ieškinio pagrindai: Tarybos reglamento (EB) Nr. 207/2009 (1) 8 straipsnio 5 dalies pažeidimas, nes Apeliacinė taryba neteisingai konstatavo, kad patenkintos šio straipsnio taikymo sąlygos.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).